钦定古今图书集成/理学汇编/字学典/第109卷 > 唐坰
## 钦定古今图书集成/理学汇编/字学典/第109卷 > 唐坰

按：《宋史王安石传》：“唐坰。”〈询子东坡集云字林夫〉以父任得官，熙
宁初上书，王安石喜之，荐使对，赐进士出身，为崇文
校书，除太子中允、同知谏院。

按《东坡集》：唐林夫以书遗余云：“有唐永禅师、欧阳渤
海、褚河南、张长史、颜鲁公、柳少师书，为我评之。”林夫
书过我远矣，而反求于予，何哉？

按《山谷集》：“林夫学书，知古人笔意，少所许可，甚爱东
坡书。”

按《姑溪集》，坰行笔无家法，而近类蔡君谟。